
PASKAIDROJUMA RAKSTS
Limbažu novada pašvaldības domes 2026. gada __.__________saistošajiem noteikumiem 
“Par Limbažu novada pašvaldības domes 2021.gada 25.novembra saistošo noteikumu Nr.24 “Par līdzfinansējumu Limbažu novada pašvaldības
 profesionālās ievirzes izglītības iestādēs” atzīšanu par spēku zaudējušiem”


	Paskaidrojuma raksta sadaļa
	Norādāmā informācija

	1. Mērķis un nepieciešamības pamatojums
	 Saistošo noteikumu izdošanas mērķis ir atzīt par spēku zaudējušiem Limbažu novada pašvaldības domes 2021.gada 25.novembra saistošos noteikumus Nr.24 “Par līdzfinansējumu Limbažu novada pašvaldības
 profesionālās ievirzes izglītības iestādēs”.
Izglītības likuma 12.panta 2.1 daļa nosaka, ka pašvaldība saistošajos noteikumos var paredzēt daļēju maksu kā līdzfinansējumu par izglītības ieguvi pašvaldības dibinātajās profesionālās ievirzes izglītības iestādēs. Izvērtējot Limbažu novada pašvaldības (turpmāk – pašvaldība)  domes noteikto līdzfinansējumu par izglītības ieguvi pašvaldības dibinātajās profesionālās ievirzes izglītības iestādēs, konstatējams, ka ar 2021.gada 25.novembra saistošajiem noteikumiem Nr.24 “Par līdzfinansējumu Limbažu novada pašvaldības  profesionālās ievirzes izglītības iestādēs” ir noteikta daļēja maksa kā līdzfinansējums par izglītības ieguvi pašvaldības dibināto profesionālās ievirzes mūzikas un mākslas skolu izglītojamiem.  Vienlaikus par izglītības ieguvi citās pašvaldības dibinātajās profesionālās ievirzes izglītības iestādēs un to īstenotajās programmās izglītojamiem  līdzfinansējums nav noteikts. 
Lai nodrošinātu vienotu un vienlīdzīgu pieeju izglītības ieguvei visās pašvaldības dibinātajās profesionālās ievirzes izglītības iestādēs, ir izstrādāts saistošo noteikumu projekts, kas paredz atzīt par spēku zaudējušiem   Limbažu novada pašvaldības domes 2021.gada 25.novembra saistošos noteikumus Nr.24 “Par līdzfinansējumu Limbažu novada pašvaldības  profesionālās ievirzes izglītības iestādēs”. 
Mācību maksas atcelšana mazinātu finansiālo slogu ģimenēm un nodrošinātu vienlīdzīgas iespējas ikvienam novada bērnam iegūt kvalitatīvu kultūrizglītību, neatkarīgi no ģimenes materiālā stāvokļa.
Mūzikas un mākslas skolas ir būtiska novada kultūrvides un identitātes sastāvdaļa. Pieejama un bezmaksas profesionālās ievirzes izglītība veicinātu bērnu un jauniešu lietderīgu brīvā laika pavadīšanu, kā arī atbalstītu jaunās talantu paaudzes augsmi novadā.
Ikmēneša līdzfinansējuma maksājumu administrēšana prasa ievērojamus pašvaldības un izglītības iestāžu darbinieku resursus un laiku. Atceļot mācību maksu, tiktu būtiski mazināts birokrātiskais slogs un efektivizēta izglītības iestāžu un pašvaldības grāmatvedības ikdienas darbs.


	2. Fiskālā ietekme uz pašvaldības budžetu
	Ieņēmumi par izglītības pakalpojumiem mūzikas un mākslas skolās 2023.gadā sastādīja 17 175 EUR, 2024.gadā 18 481 EUR, 2025.gadā 18 165 EUR. Provizoriskā fiskālā ietekme uz 2026.gada budžetu 5011,50 EUR un uz 2027.gada budžetu provizoriskā ietekme 18 000 EUR, ņemot vērā provizorisko bērnu skaitu.


	3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci
	Sociālā ietekme – noteikumi paredz atcelt noteikto līdzfinansējuma maksājumu par izglītības ieguvi pašvaldības dibināto profesionālās ievirzes mūzikas un mākslas skolu izglītojamiem, tādējādi nodrošinot profesionālās ievirzes izglītības ieguvi pieejamāku.
Ietekme uz vidi – nav tiešas ietekmes uz vidi.
Ietekme uz iedzīvotāju veselību – nav tiešas ietekmes uz iedzīvotāju veselību.
Ietekme uz uzņēmējdarbības vidi pašvaldības teritorijā – nav ietekmes uz uzņēmējdarbības vidi pašvaldības teritorijā.
Ietekme uz konkurenci – nav tiešas ietekmes uz konkurenci.

	4. Ietekme uz administratīvajām procedūrām un to izmaksām
	Nav attiecināms

	5. Ietekme uz pašvaldības funkcijām un cilvēkresursiem
	Noteikumu izpildei nav nepieciešams veidot pašvaldības jaunas institūcijas, darba vietas vai paplašināt esošo institūciju kompetenci.

	6. Informācija par izpildes nodrošināšanu
	 Saistošo noteikumu izpildes nodrošināšanai netiek paredzēta jaunu institūciju izveide, esošo likvidācija vai reorganizācija.

	7. Prasību un izmaksu samērīgums pret ieguvumiem, ko sniedz mērķa sasniegšana
	Noteikumi ir atbilstoši iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai.
Pašvaldības izraudzītie līdzekļi ir leģitīmi un rīcība atbilst augstākstāvošiem normatīvajiem aktiem.

	8. Izstrādes gaitā veiktās konsultācijas ar privātpersonām un institūcijām
	 Saistošo noteikumu projekts un tam pievienotais paskaidrojuma raksts ________. publicēts pašvaldības oficiālajā tīmekļvietnē www.limbazunovads.lv sabiedrības viedokļa noskaidrošanai, paredzot termiņu viedokļu sniegšanai līdz ___________. 
 Norādītajā termiņā sabiedrības pārstāvju priekšlikumi un iebildumi ______________
______________.




Limbažu novada pašvaldības
Domes priekšsēdētāja									S. Upmale

